Document ID: /roh_data/filtered/fineweb-2-filterrobots_roh.jsonl.gz/21581

Capità è l'incap il prim da mars en la vischinanza dal culm Gross Litzner en la chadaina dal Silvretta. L'helicopter da la Rega era sin in sgol da salvament da Samignun en direcziun Ospital chantunal a Cuira. A bord eran in pilot in sanitari da salvament ed ina media. Quai rapporta la SonntagsZeitung.
Anc betg sclerì èsi, tge per in aviun ch'è stà involvà en il quasi-accident. Tenor il SUST sa tracti dad in aviun nunenconuschent. Annunzià l'incap haja la Rega che ha confermà quai envers la SonntagsZeitung. Dapli indicaziuns n'ha la Rega dentant betg fatg e renvià sin l'examinaziun dal SUST che vegn actualmain fatga.
Ord l'archiv: